Diari Oficial de la Generalitat Valenciana


Sumari del DOGV 8966, del 03-12-2020 (2020/10149)

RESOLUCIÓ de 26 de novembre de 2020, de la Conselleria d'Hisenda i Model Econòmic, per la qual s'autoritza una transferència de crèdits del capítol 1, «Despeses de personal», entre programes de la Vicepresidència i Conselleria d'Igualtat i Polítiques Inclusives, per import de 2.000.000 d'euros (exp.16.024/20-140).
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8966

Data del DOGV
:   03-12-2020

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2020/10690


Data del document
:   26-11-2020

Organisme emissor
:   Conselleria d'Hisenda i Model Econòmic

Tipus de document
:   Resolució

Descriptors 

:   * Conselleria d'Hisenda i Model Econòmic

RESOLUCIÓ de 26 de novembre de 2020, de la Conselleria d'Hisenda i Model Econòmic, per la qual s'autoritza una transferència de crèdits del capítol 1, «Despeses de personal», entre programes de la Vicepresidència i Conselleria d'Igualtat i Polítiques Inclusives, per import de 2.000.000 d'euros (exp.16.024/20-140). [2020/10563]  
Les mesures de contenció i les limitacions a la mobilitat com a conseqüència de la situació sanitària causada per la Covid-19 han provocat alteracions importants en la normalitat de la prestació dels serveis públics. Durant aquest temps, les persones professionals d'aquests sectors han vist incrementades les seues funcions, alterats els seus horaris, augmentats i/o modificats els seus torns de treball, multiplicades les seues tasques habituals, intensificades les seues càrregues de treball i fins i tot reubicats els llocs on normalment presten el servei. Aquesta situació s'ha mantingut de forma continuada des de l'inici de la pandèmia, però principalment durant el temps que ha durat l'estat d'alarma, decretat pel Govern de l'Estat des del 14 de març fins al 21 de juny de 2020.  
Ateses aquestes circumstàncies, el passat 16 de novembre es va aprovar el Decret llei 17/2020, d'aprovació de mesures per l'esforç realitzat pel personal del Sistema Valencià de Salut i del Sistema Públic Valencià de Serveis Socials durant l'estat d'alarma per la Covid-19 declarat pel Reial decret 463/2020, que estableix una compensació econòmica a aquestes persones professionals per tot l'esforç realitzat en centres de serveis socials de caràcter residencial de persones majors, persones dependents i persones amb diversitat funcional.  
  
Per a donar cobertura pressupostària a aquesta compensació, així com a contractacions temporals de personal per a acumulació de tasques per la sobrecàrrega de treball en les residències de majors en aquests moments de crisi sanitària, la Vicepresidència i Conselleria d'Igualtat i Polítiques Inclusives ha proposat incrementar en 2.000.000 d'euros la dotació per a despeses del personal del programa 313.60, Gestió de centres de persones majors, i el finançament d'això mitjançant una transferència de disponibilitats existents en el mateix capítol 1 del programa 311.10, Direcció i Serveis Generals.  
A aquest efecte, i d'acord amb el que es preveu en els articles 21 i 24 de la Llei 10/2019, de 27 de desembre, de pressupostos de la Generalitat per a l'exercici 2020, aquesta Conselleria d'Hisenda i Model Econòmic adopta la següent resolució:  
  
Primer  
S'autoritza una minoració de crèdit en l'aplicació 49.69.20.423.46.6 per import de 2.000.000 d'euros.  
  
Segon  
S'autoritza un increment de crèdit en l'aplicació 67.92.30.186.27.7 per import de 2.000.000 d'euros.  
  
València, 26 de novembre de 2020.- El conseller d'Hisenda i Model Econòmic: Vicent Soler i Marco.